钦定古今图书集成/明伦汇编/官常典/第373卷 > 蔡邕独断 > 裴知古
## 钦定古今图书集成/明伦汇编/官常典/第373卷 > 蔡邕独断 > 裴知古

按《唐书李嗣真传》：“雍州人裴知古，亦善乐律。长安中，
为太乐令。神龙元年正月，享太庙，乐作，知古密语万
年令元行冲曰：‘金石谐婉，将有大庆，在唐室子孙乎’？
是月，中宗复位。人有乘马者，知古闻其嘶，乃曰：‘马鸣
哀，主必坠死’。见新婚者，闻佩声，曰：‘终必离’。”访之皆然。